stanford-oval/wikipedia huggingface dataset:
Tsyrkuny
Venäjän hyökkäyssodan (2022–) aika

Keväällä 2022, osana Venäjän hyökkäyssodan (2022–) alkuvaiheessa, helmikuun 24. päivän aamuyöstä 2022 lähtien Tsyrkuny oli miehitettynä 2,5 kuukauden ajan. Sodan vuosi suuri osa rakennuksista tuhoutui tai vauriotui. Miehittäjät varastivat asukkaiden ja yritysten omaisuutta, mitä irti saivat. Ihmisoikeusjärjestö Human Rights Firstin esittämän arvion mukaan noin 2 000 asukasta Tsyrkunyn seudulta olisi kuljetettu Venäjälle. Ukrainan joukot vapauttivat kylän 8. toukokuuta 2022. Maahantunkeutujan epäsuora tykistötuli jatkui epäsäännöllisesti toistuen, kunnes Ukrainan asevoimat hääti venäläisjoukot Harkovan alueen pohjoisosista. Miehittäjän asettamien ja ilmateitse pudottamien miinojen poisto kylän alueelta kesti elokuulle 2023 saakka. Kylän tuhoutuneiden julkisten rakennusten ja kotien jälleenrakentaminen alkoi.
Venäjän sotatoimet kylää kohtaan eivät kuitenkaan loppuneet maahantunkeutujan poishäätämiseen, vaan hyökkääjä on sittemmin tuhonnut Tsyrkunyä kauemmas kantavia hyökkäysaseita kuten ohjuksia käyttäen. Venäjän asevoimien tunkeutuminen toukokuussa 2024 Harkovan alueen pohjoisosiin Lyptsin hromadan alueelle lisäsi sotilaallisten iskujen mahdollisuutta myös Tsyrkunyn seudulla, joka tuli mahdollisten maahantunkeutujan tykistöiskujen kantaman sisälle. Toukokuussa 2024 osa Tsyrkunyn hromadan väestöstä onkin paennut turvaan tai evakuoitu turvallisemmille seudulle.
Aiheesta muualla

Kuvia tai muita tiedostoja aiheesta Tsyrkuny Wikimedia Commonsissa
Tsirkuny (ven. Циркуны, artikkeli Ukrainan SNT:n ajan ja hengen mukaisessa tietosanakirjassa Ukrainan kaupungeista ja kylistä) (venäjäksi) (igsu.org.ua)
Tsyrkunyn kyläneuvoston rakennus Venäjän hyökkäyssodan vihollisuuksien jäljiltä (5/2022).
Tykistöiskun jälkiä 10. elokuuta 2022.
Tropiclandia

Tropiclandian sisäänkäynti ja yhdyskäytävä viereiseen Waskia-hotelliin.
Tropiclandia on Vaasan Vaskiluodossa toimiva kylpylä. Sen omistaa espanjalainen Aspro Parks, joka omisti myös vuonna 2015 suljetun huvipuisto Wasalandian.
Kylpylässä on suuren altaan lisäksi kolme poreallasta, pienempiä altaita, kylmäallas ja ulkoallas. Sisätiloissa on kolme liukumäkeä.[lähde? ]
Vuonna 2005 Tropiclandiaan tuli myös ulkovesipuisto, jossa on erilaisia liukumäkiä ja iso lasten leikkiallas. Kylpylä on auki ympäri vuoden, ulkovesipuisto vain kesäisin.[lähde? ]
Kylpylä Tropiclandia sijaitsee Scandic Waskian vieressä. Hotellin ja kylpylän välillä on sisäyhteys. Kylpylä ei kuitenkaan ole osa hotellia, joten hotelliasiakkaat eivät voi ilman erillistä sisäänpääsymaksua käyttää kylpylän palveluita.[lähde? ]
Wieprz

| Wieprz |
| --- | --- |
 Kanava Międzyrzec Podlaskissa.
Alkulähde:  Tomaszów Lubelskissa
Laskupaikka:  Veiksel Dęblinissä
Maat:  Puola
Pituus:  348,9 km
Valuma-alue:  10 415 km²
Wieprz
Wieprz on Veikselin sivujoki Keski-Puolassa. Se on 348,9 kilometriä pitkä ja Puolan yhdeksänneksi pisin joki. Wieprzin yhdistää Krzna-jokeen kanava Międzyrzec Podlaskissa.
Kaupunkeja joen varrella

Dęblin
Krasnobród
Krasnystaw
Łęczna
Lubartów
Szczebrzeszyn
Zwierzyniec
Wolfdietrich Schnurre

| Wolfdietrich Schnurre |
| --- | --- |

Henkilötiedot
Syntynyt: 22. elokuuta 1920 Frankfurt am Main, Saksa
Kuollut: 9. kesäkuuta 1989 Kiel, Länsi-Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Wolfdietrich Schnurre (22. elokuuta 1920 Frankfurt am Main, Saksa – 9. kesäkuuta 1989 Kiel,  Länsi-Saksa) oli saksalainen kirjailija. Hän kirjoitti romaaneja ja kertomuksia, joiden aiheita ovat sota ja sen jälkeiset ongelmat.
Schnurre oli 1939–1945 toisessa maailmansodassa Saksan palveluksessa rintamalla. Siviiliin päästyään hän kirjoitti elokuva- ja teatteriarvosteluja ja oli vuodesta 1950 lähtien vapaa kirjailija. Hän harjoittaa teoksissaan yhteiskuntakritiikkiä satiirin ja mustan huumorin keinoin. Hän sai 1983 Georg Büchner -palkinnon.
Aiheesta muualla

Kuvia tai muita tiedostoja aiheesta Wolfdietrich Schnurre Wikimedia Commonsissa
Trudy Marshall

| Trudy Marshall |
| --- | --- |
 Trudy Marshall vuonna 1946 elokuvassa Romanttinen matka.
Henkilötiedot
Koko nimi:  Gertrude "Trudy" Marshall
Syntynyt: 14. helmikuuta 1920 (ikä 104) Brooklyn, New York
Kuollut: 23. toukokuuta 2004 (84 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Gertrude "Trudy" Marshall (14. helmikuuta 1920 Brooklyn, New York – 23. toukokuuta 2004 Los Angeles) oli yhdysvaltalainen näyttelijä. Hän teki elokuvadebyyttinsä 1940-luvun alussa työskenneltyään aiemmin mallina. Hän oli naimisissa Phillip J. Raffinin kanssa vuodesta 1944 tämän kuolemaan vuonna 1982. Avioliitosta syntyi kolme lasta, joista yksi on näyttelijä Deborah Raffin.
Marshallilla oli aktiivinen elokuvaura 1940-luvulla, mutta 1950-luvulta eteenpäin hänen esiintymisensä olivat varsin satunnaisia. Näyttelijä kuoli keuhkosyöpään.
Aiheesta muualla

Trudy Marshall Internet Movie Databasessa. (englanniksi)
True (EP)

| True Solange Knowles |
| --- | --- | --- |

EP-levyn tiedot
 Julkaistu: 29. marraskuuta 2021
 Tuottaja(t): Solange Knowles, Dev Hynes
 Tyylilaji: Neo soul
 Kesto: 27.57
 Levy-yhtiö: Terrible Records
Muut kannet
   Truen vaihtoehtoinen kansi
Solange Knowlesin muut julkaisut
| Sol-Angel and the Hadley St. Dreams 2008 | True 2012 | A Seat at the Table 2016 |
True on yhdysvaltalaisen R&B-laulaja Solange Knowlesin ensimmäinen EP-levy. Levy julkaistiin 29. marraskuuta 2012 digitaalisesti Terrible Recordsin kautta. Levyä on ollut Knowlesin lisäksi tuottamassa Dev Hynes.
Kappaleet

Losing You - 4.20
Some Things Never Seem to Fucking Work - 4.57
Locked in Closets - 3.22
Lovers in the Parking Lot - 4.22
Don’t Let Me Down - 4.13
Looks God with Trouble - 1.30
Bad Girls - Verdine Version - 5.10
Wargöns Bruk

1930-luvun ilmakuva paperitehtaasta Vargönin rannalta.
Wargöns Bruk eli Wargonin paperitehdas oli ruotsalaiseen Holmen Paper -konserniin kuulunut paperitehdas Vänersborgissa Götajoen rannalla Länsi-Ruotsissa. 13.8.2008 Holmen Paper ilmoitti sulkevansa tehtaan vuoden 2008 joulukuussa ja tehdas suljettiin 16.12.2008. Tuotantoa ei siirretty toisille tehtaille, vaan tehtaan valmistamat tuotteet poistuivat kokonaan Holmen paperin valikoimista. Tehtaalla oli 340 työntekijää.
Tehtaan historia alkaa vuodesta 1874. 1900-luvun alussa tehdas oli eräs Pohjois-Euroopan suurimmista metsäteollisuusyrityksistä. Holmen hankki Wargönin tehtaat vuonna 1969. 1970-luvulla tehtaan vanhimmat neljä paperikonetta suljettiin ja paperikone 5 uudistettiin.
1970-luvun alussa Wärtsilä toimitti Wargön tehtaaseen paperinpäällystyskoneen.
Tehtaan paperikoneet

Tehtaalla oli sulkemisvaiheessa yksi paperikone ja arkittamo. Arkittamon kapasiteetti oli noin 30 000 t vuodessa.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PM1 |  ? | 1xxx-197x |  ? |  ? |  ? |  ? |  ? | poistettu |
| Paperikone PM2 |  ? | 1xxx-197x |  ? |  ? |  ? |  ? |  ? | poistettu |
| Paperikone PM3 |  ? | 1xxx-197x |  ? |  ? |  ? |  ? |  ? | poistettu |
| Paperikone PM4 |  ? | 1xxx-197x |  ? |  ? |  ? |  ? |  ? | poistettu |
| Paperikone PM5 |  ? | 1960-16.12.2008 (uusittu vuonna 1972, suljettu joulukuussa 2008) |  ? | 4 690 mm |  ? |  ? | 145 000 t/a, MWC- ja LWC-paperit |  ? |
Tuotteet

Holmen Ideal Gloss
Holmen Ideal Matt
Holmen Ideal Volume
Aiheesta muualla

Holmen[vanhentunut linkki]
Tvåstads Tidnings artikkeli (ruotsiksi)[vanhentunut linkki]
Werner Bergengruen

| Werner Bergengruen |
| --- | --- |
 Werner Bergengruen
Henkilötiedot
Syntynyt: 1892 Riika, Latvia
Kuollut: 1964 (71–72 vuotta) Baden-Baden, Saksan liittotasavalta
Kansalaisuus:  Latvia, Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Werner Bergengruen (1892 Riika, Latvia – 1964 Baden-Baden, Saksan liittotasavalta) oli saksalainen kirjailija, toimittaja ja kääntäjä, syntyjään baltiansaksalainen. Hän käänsi venäläistä kirjallisuutta saksaksi.
Bergengruen joutui Latviasta sisäiseen maanpakoon kansallissosialismin aikana. Romaaneissaan hän käsittelee äärimmäisiä tilanteita. Hän oli Gruppe 47:n jäsen.
Suomennettu teos

Suurtyranni, suom. Kaarina Visakanto, WSOY 1958.
Torninrakennus. Antologiassa: Hyvää yötä Yhdestoista "Hyvää yötä"!: hetki lepoa kunnes nukutte, toim. Martti Qvist, Hämeenlinna: Arvi A. Karisto 1959
Aiheesta muualla

Kuvia tai muita tiedostoja aiheesta Werner Bergengruen Wikimedia Commonsissa
Wilhelmina Cooper

Edgar de Evian valokuva Wilhelmina Cooperista.
Wilhelmina Cooper (o.s. Behmenburg) 1. toukokuuta 1939 – 1. maaliskuuta 1980) oli alankomaalaissyntyinen malli. Hän työskenteli aluksi Ford-mallitoimistolle ja perusti vuonna 1967 New Yorkissa oman mallitoimistonsa, Wilhelmina Modelsin.
Cooper syntyi Culemborgissa, mutta muutti perheensä kanssa Chicagoon, Yhdysvaltoihin vuonna 1954. Hänestä tuli eräs 1950–1960-lukujen kuuluisimmista malleista. Hän esiintyi uransa aikana 255 lehden kannessa, ja hän on malli, jonka kuva oli useimmin American Voguen kannessa (27 tai 28 kertaa). Hän meni vuonna 1965 naimisiin Bruce Cooperin kanssa, joka oli aiemmin ollut The Tonight Show Starring Johnny Carsonin vastaavana tuottajana. Mies oli mukana perustamassa Wilhelmina-mallitoimistoa.
Wilhelmina-mallitoimistolla oli merkittävä osuus ensimmäiseksi afroamerikkalaiseksi huippumalliksi nimetyn Naomi Simsin uran käynnistämisessä.
Cooper kuoli 40-vuotiaana keuhkosyöpään sairaalassa Connecticutin Greenwichissä.
Aiheesta muualla

Kuvia tai muita tiedostoja aiheesta Wilhelmina Cooper Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wilhelmina Cooper
Käännös suomeksi
Wierden

| Wierden Wierden |
| --- | --- |

 Lippu:  Vaakuna
 fiWierden 
 52°21′00″N, 6°34′59″E 
Valtio:  Alankomaat
Pormestari:  Henk Robben
Maantiede
Kokonaispinta-ala:  95,39 km²
Maa-ala:  94,77 km²
Sisävesien pinta-ala:  0,62 km²
Korkeus merenpinnasta:  11 m
Kesäaika:  CEST (UTC+2)
Väestö
Väkiluku (2017):  24 260
Väestötiheys:  256 as./km²
Muuta
Postinumero:  7464–7469, 7640–7649
Suuntanumero:  0546, 0547, 0548
 wierden.nl 
Wierden on kunta ja kaupunki Itä-Alankomaissa, Overijsselin provinssissa.
Wierdenin kunnassa sijaitsevat myös seuraavat kaupungit: Enter, Hoge Hexel, IJpelo, Notter, Rectum, ja Zuna.
Kunnassa on 10 alakoulua ja yksi yläaste. Kunnassa on myös kaksi jalkapalloklubia, kaksi tennisklubia ja yksi lentopalloklubi. Wierdenissä on kolme hautausmaata joista yksi on tällä hetkellä käytössä. Wierdenin pormestari on Henk Robben, joka on myös hallituksen puheenjohtaja.
Keskikesällä Wierdenissä juhlitaan kolmen päivän pituista WieZo-juhlaa, joka alkaa torstaina ja loppuu lauantaina. Juhlan aikana Binnenhofissa pidetään joka ilta kaksi musiikkiesitystä.
Kansainväliset suhteet

Wierden on ystävyyskunta seuraavien kuntien kanssa.
Maldegem (Belgia)
Ermont (Ranska)
Lampertheim (Saksa)
Vuonna 2010 kunnanneuvosto päätti lopettaa kuntienvälisen yhteistyön isojen hintojen ja pienien hyötyjen takia.
Yayoi Urano

| Mitalit> Maa:   Japani.Naispaini.MM-kilpailut  | Mitalit> Maa:   Japani.Naispaini.MM-kilpailut  | Mitalit> Maa:   Japani.Naispaini.MM-kilpailut  | Maa:   Japani> Naispaini. |
| --- | --- | --- | --- |
|  Kultaa | Luulaja 1990 | 75 kg |  |
|  Kultaa | Tokio 1991 | 70 kg |  |
|  Kultaa | Stavern 1993 | 70 kg |  |
|  Kultaa | Sofia 1994 | 65 kg |  |
|  Kultaa | Moskova 1995 | 65 kg |  |
|  Kultaa | Sofia 1996 | 65 kg |  |
|  Hopeaa | Villeurbanne 1992 | 70 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Xiaoshan 1996 | 65 kg |  |
Yayoi Urano (jap. 浦野弥生, Urano Yayoi, s. 30. maaliskuuta 1969 Kawasaki) on japanilainen entinen naispainija, maailman- ja aasianmestari.
Urano saavutti maailmanmestaruuskilpailuissa vuosina 1990–1996 seitsemän finaalipaikkaa peräkkäin, joista hän hävisi vain yhden. Vuonna 1997 hän oli sarjassa 68 kg neljäs. Lisäksi Urano voitti Aasian-mestaruuskilpailujen kultaa vuonna 1996. Hänet nimettiin toisena naispainijana FILA:n kunniagalleriaan vuonna 2007.
TrueOS

TrueOS (aikaisemmin PC-BSD tai PCBSD) oli FreeBSD-pohjainen käyttöjärjestelmä, jonka tarkoitus oli tehdä FreeBSD:n käyttö aloittelijalle helpommaksi. FreeBSD:n alkuperäinen asennusohjelma oli vaihdettu helppokäyttöisempään, ja PC-BSD käytti omaa paketinhallintajärjestelmäänsä. Työpöytäympäristönä toimi oletusarvoisesti KDE. TrueOS:n valikkojärjestelmä ja sovellusvalikoima on pyritty laatimaan helpoksi, arkikäyttöön sopivaksi ja kattavaksi. PC-BSD vaati melko uutta konetta. PC-BSD vaati vähintään 1 GB RAM-muistia. Sille suositeltiin kuitenkin 4GB RAM:ia.
Aiheesta muualla

Virallinen sivu (englanniksi)
TXZ (Arkistoitu – Internet Archive) (englanniksi)
Tribhuvan

Tribhuvan
Tribhuvan Bir Bikram Shah Dev (nepaliksi त्रिभुवन वीर विक्रम शाहदेव, Tribhuvana Vīra Vikrama Śāhadeva; 30. kesäkuuta 1906 Kathmandu – 13. maaliskuuta 1955 Zürich, Sveitsi) oli Nepalin pitkäaikainen kuningas. Hän oli kuninkaana vuodesta 1911 aina kuolemaansa saakka, lukuun ottamatta lyhyttä taukoa 1950–1951.
Tribhuvan nousi Nepalin valtaistuimelle viisivuotiaana, kun hänen isänsä kuningas Prithvi Bir Bikram Shah oli kuollut, joskin hallitsijana oli oikeastaan hänen äitinsä. Tuohon aikaan monarkia oli kuitenkin pääasiassa vain pelkkä titteli, sillä maata hallitsi käytännössä mahtava vanha Ranan perhe, jolla oli perinnöllinen pääministerin asema.
Ensimmäiset vuosikymmenet ja Rana-dynastia

Ensimmäisen maailmansodan aikana tulivat jännitteet kuningasperheen ja Rana-suvun välillä ilmeisiksi. Kynnyskysymys oli ulkopoliittinen. Ranat halusivat tukea sodassa brittejä, jotka hallitsivat Nepalin eteläistä naapuria Intiaa, ja asettua näin ympärysvaltojen tueksi. Kuningataräiti tuki sitä vastoin maan armeijaa, joka halusi pysyä puolueettomana. Saavuttaakseen armeijan tuen, kiristi pääministeri Chandra Shumshere Rana nuorta kuningasta myöntymään: tiettävästi hän osoitti kuninkaan äitiä aseella ja uhkasi ampua tämän, ellei kuningas myöntyisi lähettämään joukkoja sotaan. Seuraavien vuosien ajan kuningasta pidettiin vankina palatsissaan ja hänet pakotettiin noudattamaan Ranan perheen oikkuja näiden tukahduttaessa kaikki pyrkimykset Nepalin modernisaatioon ja demokratisoitumiseen.
Kiista oli osa Nepalin pitempiaikaista poliittista kehitystä. Ranat olivat nousseet ehdottomaan valta-asemaan jo varhain 1800-luvulla ja Shahin kuningasperhe oli siten jo pitkään ollut pelkkiä nukkehallitsijoita. Ranojen tavoitteena oli pitää kaikki valta itsellään ja estää yhteiskunnan kehitys. He olivat vankkumattomia brittien tukijoita, pääasiassa siksi, että nämä eivät puuttuneet riittävän luotettavan liittolaisen sisäisiin asioihin. Pääministerisuku vei Nepalin mukaan maailmansotaan ympärysvaltojen Britannian, Ranskan ja Venäjän liittolaisiksi, ja sodan päätyttyä britit tunnustivatkin maan riippumattomuuden. Nepalin kansa puolestaan kaipasi demokratiaa ja uudistuksia, joita hallitsijat eivät sille suoneet; niinpä toivottiin kaltoin kohdellusta kuninkaasta saatavan johtohahmo uudistuksille.
1930-luvulle tultaessa oli voimistunut tyytymättömyys Ranojen hallintoon johtanut jo useiden vastarintaliikkeiden, kuten Praja Parishad, syntyyn. Liikkeiden tavoitteena oli kumota Rana-suvun autoritaarinen valta ja palauttaa se nyt jo täysi-ikäiseksi ehtineelle kuninkaalle. Toisaalta diktatorisesti hallinnut suku loi eriarvoisuutta omissakin riveissään sijoittamalla arvokkaimpina pitämänsä sukulinjojen jäsenet korkeisiin asemiin ja jättämällä vähempiarvoisina pidetyille sukulinjoille vain sangen mitättömiä tehtäviä. Näin Rana-suku sai aikaan sisäistä epäsopua jopa lähimmissä tukijoissaan. Joka tapauksessa Ranat murskasivat raskaalla kädellä kaikki vapautusliikkeet, ja uhkasivat jopa tappaa itse kuninkaan, ellei tämä tottelisi heitä. Onnekseen kuninkaalla oli kuitenkin takanaan armeijan tuki, mikä oli erittäin merkityksellistä etenkin toisen maailmansodan aikaan, kun Nepal oli jälleen liitossa Britannian kanssa. Säilyttääkseen nepalilaisten tuen britit painostivat Ranan sukua estäen heitä vahingoittamasta kuningasta.
Vallankaappaukset ja perustuslaillinen monarkia

Sodan jälkeen demokraattinen liike perusti Tribhuvanin tukemana Nepalin Kongressipuolueen maanpaossa Intian Kalkutassa. Intian itsenäistyttyä 1947 ja brittiläisten joukkojen poistuttua sieltä 1950 mennessä muuttui Tribhuvanin asema kuitenkin epävarmaksi. Marraskuussa 1950 kuningas pakeni useimpien perheenjäsentensä kanssa palatsistaan ja haki turvaa Intian suurlähetystöstä. Kun hallitseva Ranan perheen haara vei Tribhuvanilta kuninkaan arvon 6. marraskuuta, pakeni hän 11. marraskuuta maasta Intiaan. Hänen ollessaan vielä matkalla yrittivät Ranat nostaa valtaistuimelle hänen vasta kolmivuotiaan pojanpoikansa Gyanendran, mutta tämä herätti vastustusta kansassa, joka oli huolestunut jumalallisena pitämänsä hallitsijan hyvinvoinnista, eikä kansainvälinen yhteisökään suostunut virallisesti tunnustamaan vallanvaihdosta.
Tribhuvan oli siis nyt maanpaossa ja Gyanendra valtaistuimella nukkehallitsijana, vaikka Ranojen asema olikin nyt uhattuna enemmän kuin koskaan niin sisä- kuin ulkopoliittisestikin. Vallansiirto olisi silti saattanut jäädä pysyväksi ja Rana-suvun asema muuttumattomaksi, ellei Intia olisi nyt astunut kuvaan mukaan. Kiinassa olivat kommunistit juuri voittaneet maan sisällissodan ja 1950 Kiina miehitti Tiibetin, jolloin Nepal joutui kahden suurvallan väliseksi puskurivaltioksi. Demokraattisella Intialla oli nyt uhkanaan laajentumishaluinen kommunistinen suurvalta, ja se näki Nepalin demokratisoitumisen tukemisen parhaaksi keinoksi kiinalaisvaikutuksen hillitsemiseen. Nepalin uudistusmieliset liikkeet, samoin kuin kuningas, olivat jo pitkään saaneet tukea intialaisilta, joten maan suora puuttuminen naapurinsa asioihin oli luonnollinen jatko tälle politiikalle.
Nepalissa alkanut Intian tukema aseellinen kansannousu menestyi hyvin ja maata yli vuosisadan hallinneen pääministeridynastian oli pakko viimeinkin myöntyä muutoksiin. Pian pääministeri Mohan Shamshere Jung Bahadur Rana suostui demokraattisiin uudistuksiin ja vain muutaman kuukauden maanpaon jälkeen kuningas Tribhuvan palasi valtaistuimelle 18. helmikuuta 1951. Kuninkaalla oli nyt ensi kertaa todellista valtaa, sillä hän alkoi hallita perustuslaillisena monarkkina. Tällöin muodostetussa uudessa hallituksessa Rana-suku sai pitää pääministerinaseman, mutta pääosa hallituksesta koostui Kongressipuolueen jäsenistä. Jo saman vuoden marraskuussa pääministeri erosi ja Koirala-suvun johtama Kongressipuolue sai hänen paikkansa.
Seuraavien vuosien ajan Nepalin demokratisoitumiskehitys eteni Tribhuvanin alaisuudessa. Hän kuoli 1955 Zürichissä, Sveitsissä ollessaan hoidettavana terveysongelmiensa vuoksi.
Tribhuvanin kauden perintö

Tribhuvania seurasi valtaistuimella hänen poikansa Mahendra. Yhteensä hänellä oli kahden vaimonsa kanssa seitsemän lasta, näistä kolme poikia joista kruununperijä Mahendra vanhin. Tribhuvanin viimeisten vuosien uudistusten vaikutuksesta Nepalin yhteiskuntaan on kiistelty, mutta selvää on, että hän pyrki kohti demokraattisempaa valtiota. Tämän vuoksi Mahendran itsevaltaisempi hallitustapa on niin selvä vastakohta; Tribhuvanin uudistukset hänen seuraajansa kumosi muutamassa vuodessa valtaannousunsa jälkeen.
Tribhuvan sai politiikalleen selvän tuen nepalilaisilta. Hän myötäili myös mielellään kansallistunnetta sopivissa tilaisuuksissa. Näkyvin tällainen tilanne tapahtui 1953: kun Mount Everest oli valloitettu, syntyi kiistaa siitä, kuka oli ollut huipulla ensin. Kun Britanniassa päätettiin palkita retken brittiläis-uusiseelantilaiset osanottajat kunnianosoituksin, mutta viivyteltiin šerpa Tenzing Norgayn tapauksessa, antoi Nepalin kuningas sitä vastoin Norgaylle korkeimman kunnianosoituksen, jättäen britit vähemmälle. Tilanne ratkesi vuoren valloittajien päätettyä heidän itse asiassa saavuttaneen huipun yhtaikaa.
Vasta Tribhuvanin aikana Nepalissa alkoi varsinainen yleinen, koko väestölle tarkoitettu koulutus: Ranan suku oli pysynyt vallassa suurelta osin kansan tietämättömyyden ja sivistymättömyyden turvin, niinpä vasta heidän syrjäyttämisensä jälkeen 1951 aloitettiin tavallisen kansan kouluttaminen. Nepalin pääkaupunki Kathmandu sai yliopiston muutamia vuosia kuninkaan kuoleman jälkeen, ja nimeltään se on hänen mukaansa Tribhuvan University. Samaten Kathmandun kansainvälinen lentoasema on nimetty hänen mukaansa.
Tropicario

| Tropicario |
| --- | --- |

Sijainti:  Helsinki 
Perustettu:  2000
Toimintakausi:  Ympäri vuoden
Organisaatio
Organisaatiomuoto:  Kommandiittiyhtiö
Virallinen nimi:  Trooppinen Eläintalo Tropicario Ky
Omistaja:  Yksityisomistuksessa
Jäsenyydet:  Ei eläintarhayhdistysten jäsenyyksiä
Aiheesta muualla
Verkkosivut
Silmälasikaimaani Tropicariossa.
Tropicario on Helsingissä sijaitseva matelija- ja liskopainotteinen eläintalo. Puisto toimi aiemmin Hämeenlinnassa, mutta pieniksi käyneiden eläintilojen vuoksi se joutui muuttamaan Helsingin Vallilaan, jossa se avattiin helmikuussa 2007.
Näyttelyssä on esillä maailman myrkyllisimpiä käärmeitä, suurikokoisia varaaniliskoja sekä lukuisia muita matelijoita. Eläintalon erikoisuus ovat suuret kuristajakäärmeet, joita on esillä enemmän kuin missään muualla Pohjoismaissa.
Tropicariossa syntyi mustavesivaraanin poikanen tiettävästi ensimmäistä kertaa maailmassa partenogeneettisesti eli neitseellisesti vuonna 2017 ja toistamiseen vuonna 2020.
Aiheesta muualla

Kuvia tai muita tiedostoja aiheesta Tropicario Wikimedia Commonsissa
Tz

Tz tarkoittaa seuraavia asioita:
Tansania, ISO 3166-1 -koodi TZ, valtio tai muu maantieteellinen alue
ATA Airlines, IATA-koodi TZ, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tz”, voi hakea sivunnimihaulla, laajalla sivunnimihaulla tai tekstihaulla.
Tuomas Eriksson

Tuomas Paavali Eriksson (s. 26. toukokuuta 1980 Riistavesi) on kuopiolaislähtöinen muusikko. Eriksson soittaa kitaraa Risto-nimisessä yhtyeessä sekä on soittanut vetopasuunaa Rubik- ja PMMP-yhtyeissä. Hän asuu Tampereen Tammelassa.
Tuomas Tuohisaari

| Tuomas Tuohisaari |
| --- | --- |

Henkilötiedot
Syntynyt: 20. helmikuuta 1992 (ikä 32) Ilmajoki,  Suomi
Pesäpalloilija
Seura:  
Tuomas Tuohisaari (s. 20. helmikuuta 1992 Ilmajoki) on suomalainen pesäpalloilija, joka pelaa Superpesis-joukkue Koskenkorvan Urheilijoissa. Tuohisaari on Koskenkorvan Urheilijoiden kasvatti. Kaudeksi 2020-2021 Tuohisaari siirtyi Koskenkorvan Urheilijoista Manse PP:hen. Sittemmin Tuohisaari palasi kaudelle 2022 takaisin kasvattiseuraansa, Koskenkorvan Urheilijoiden riveihin.
Saavutukset > Pelaajana

1 Itä-Länsi-ottelu: 2019
Suomen mestaruus: 2021 (Manse PP)
Tilastot

Superpesiksen runkosarjassa Tuohisaari on pelannut 94 ottelua, joissa on lyönyt 17 ja tuonut 42 juoksua. Kärkilyöntipisteitä hän keräsi pelaamissaan runkosarjan otteluissa 189. Superpesiksen pudotuspeleissä Tuohisaari on pelannut 18 ottelua, joissa on tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 31.
William Deane

| William Deane |
| --- | --- |

Australian kenraalikuvernööri
 1996–2001  
Edeltäjä:  Bill Hayden
Seuraaja:  Peter Hollingworth
Henkilötiedot
Syntynyt: 4. tammikuuta 1931 (ikä 93) Melbourne
Lapset:  2
William Patrick Deane (s. 4. tammikuuta 1931) on australialainen juristi. Hän toimi  Australian kenraalikuvernöörinä vuosina 1996-2001.
Hän on opiskellut kansainvälistä oikeutta Australian lisäksi Haagissa. Ennen kenraalikuvernöörin virkaa hän työskenteli Australian korkeimman oikeuden tuomarina.